tartuNLP/wikipedia-smugri-20251201 huggingface dataset:
Bakuu lahing

Bakuu lahing (aserbaidžaani keeles "Bakı döyüşü", türgi keeles "Bakü Muharebesi", vene keeles Битва за Баку) oli lahing augustis ja septembris 1918. Ühel poolel võitles Türgi ja Aserbaidžaani koalitsioon (väejuht Nuri Killigil) ning teisel poolel alguses Bakuu kommunistid ja Nõukogude Venemaa ning hiljem armeenia revolutsionäärid, britid ja valged (väejuht Lionel Dunsterville). Lahing leidis aset esimese maailmasõja ajal ning lõpetas selle Kaukasuse kampaania, kuid sellest sai alguse Armeenia-Aserbaidžaani sõda.
Punaarmee sissetung Aserbaidžaani

Punaarmee sissetung Aserbaidžaani (ka sovjetistamine või Nõukogude sissetung Aserbaidžaani) oli sõda aprillis 1920. Selle käigus tungis Vene Punaarmee 11. armee Aserbaidžaani eesmärgiga seal võimule tuua nõukogudemeelne valitsus. Samal ajal puhkesid pealinnas Bakuus kohalike aseritest bolševike valitsusvastased meeleavaldused. Nõukogude väed vallutasid riigi, likvideerisid Aserbaidžaani Demokraatliku Vabariigi ning rajasid Aserbaidžaani Nõukogude Sotsialistliku Vabariigi.
Molekulaarastrofüüsika

Molekulaarastrofüüsika (inglise keeles "molecular astrophysics") on astrofüüsika haru, mis käsitleb kosmoses leiduvate molekulide emissiooni uurimist.
Kõrge energiaga kiirgus, näiteks ultraviolettkiirgus võib lõhkuda molekulaarseid sidemeid, mis hoiavad molekulides aatomeid. Üldiselt leidub molekule jahedas astrofüüsikalises keskkonnas.
Linnutee kõige massiivsemad objektid on hiiglaslikud molekulidest ja tolmust koosnevad pilved, mida nimetatakse hiiglaslikeks molekulaarpilvedeks ("Giant Molcular Clouds"). Need on molekulaarpilved, mis sisaldavad gaasi rohkem kui 100 000 meie Päikese suuruse tähe moodustamiseks. Nendes pilvedes tekivad tähed ja planeedid.
Üks peamisi molekulaarastrofüüsika uurimisvaldkondi ongi tähtede ja planeetide teke.
Aatomiastrofüüsika tegeleb aatomifüüsika arvutuste tegemisega ja aatomiandmete kasutamisega astronoomiliste vaatluste tõlgendamiseks.
Kõrge energia astronoomia

Kõrge energia astronoomia on selliste astronoomiliste objektide uurimine, mis eraldavad suure energeetilise lainepikkusega elektromagnetilist kiirgust. See hõlmab röntgenastronoomiat, gammaastronoomiat, äärmuslikku UV-astronoomiat, neutriinoastronoomiat ja kosmilise kiirguse uuringuid. 
Eespool toodud nähtuste füüsikalist uurimist nimetatakse kõrge energia astrofüüsikaks. 
Selles valdkonnas tavaliselt uuritavate astronoomiliste objektide hulka võivad kuuluda mustad augud, neutrontähed, aktiivsed galaktikatuumad, supernoovad, kilonovad , supernoova jäänukid ja gammasähvatused.
Tartu Ülikoolis üks õpetatavaid õppeaineid on kõrge energia astrofüüsika.
Observatooriume.
Mõned kosmose- ja maapealsed observatooriumid, mis on uurinud suure energia astronoomiat: Chandra kosmoseteleskoop, XMM-Newton, VERITAS, IceCube'i neutriinoobservatoorium ja mitmed teised.
Vaudringhem

Vaudringhem on vald Põhja-Prantsusmaal Pas-de-Calais' departemangus.
Vaudringhem asub 23 km Saint-Omerist edelas, tee D203 ääres.
Wavrans-sur-l'Aa

Wavrans-sur-l’Aa on vald Põhja-Prantsusmaal Pas-de-Calais' departemangus.
Wavrans-sur-l'Aa asub 13 km Saint-Omerist edelas, teede D192 ja D225 ristumiskoha ümbruases, Aa jõe kallastel. Seal on suure ökoloogilise huviga ala, mis õigustas vabatahtliku looduskaitseala loomist, millest sai 2008. aastal riiklik looduskaitseala "Grottes et Pelouses d'Acquin-Westbecourt et Coteaux de Wavrans-sur-l'Aa".
Transport.
"Chemin de fer Anvin - Calais" avas Wavrans-sur-l'Aa raudteejaama 1881. aastal. Raudtee suleti 1955. aastal.
Richard Avenarius

Richard Ludwig Heinrich Avenarius (19. november 1843, Pariis – 18. august 1896, Zürich, Šveits) oli Saksa-Šveitsi positivistlik teadusfilosoof. Ta sõnastas radikaalpositivistliku empiriokrititsismi õpetuse.
1868. aastal kaitses ta Leipzigi ülikoolis doktorikraadi väitekirjaga Baruch Spinoza panteismi teemal, 1876. aastal habiliteerus samas ja hakkas õpetama privaatdotsendina. 1877. aastal sai temast Zürichi ülikooli professor.
Avenariuse arvates pidi teadusfilosoofia piirduma pelgalt kogemuse kirjeldustega (empiirilisus), milles puuduks niihästi idealistlik kui ka materialistlik metafüüsika. Tema vastuseis Carl Vogti materialismile ajendas Vladimir Leninit kirjutama Avenariust ründava teose "Materialism ja empiriokrititsism".
Avenariuse põhiteosed on "Kritik der reinen Erfahrung" ("Ainult kogemuse kriitika", 1888–1890) ja "Der menschliche Weltbegriff" ("Inimlik arusaam maailmast", 1891), mis mõjutasid Ernst Machi, Ber Borohhovi ja William Jamesi filosoofiat. Tema õpilaste seas oli ka Anatoli Lunatšarski.
Richard Avenariuse ema kasuvend oli helilooja Richard Wagner, kes oli ka Avenariuse ristiisa.
Karm stiil

Karm stiil ehk hard-boiled on detektiivromaani alažanr, mis sai alguse esimese maailmasõja järgsest USAst. See on üks kahest levinuimast ingliskeelsete kriminaalromaanide žanrist, vastandudes Briti müsteeriumitele (Agatha Christie, Arthur Conan Doyle).
Karmi stiili eelkäijaks saab nimetada "pulp fictionit" - 20. sajandi esimesel poolel madalama kvaliteediga kollasele paberile, mida nimetati "pulp"iks, trükitud odavates ajakirjades avaldatud detektiivijutte. Gordon Youngi "Don Everhardi" lugusid, mis esmakordselt avaldati 1917. aastal ajakirjas "Adventure", mille peategelaseks on "äärmiselt karm, ebasentimentaalne ja surmav" relvastatud linnamängija, peetakse karmi stiili eelmänguks. Karm stiil pani alguse ka noiri stilile.
Karmi stiili romaanide peategelane on tavaliselt detektiiv, kes võitleb nii kuritegevuse kui ka selle tagajärgedega, kuid peab samal ajal tegelema ka korrumpeerunud ja saamatu õigussüsteemiga. Olles sellest muutunud küüniliseks, on detektiiv sisuliselt antikangelane. Karmi stiili romaanides kehastatakse ka ühiskonna pahesid ja korruptsiooni üldiselt.
Karmi stiili ukse tegi lahti Carroll John Daly 1920. aastate keskel (Race Williams), tuntuimateks viljelejateks olid Dashiell Hammett (Nick Charles, Sam Spade), James M. Cain, Raymond Chandler (Philip Marlowe), Mickey Spillane (Mike Hammer) ja Ross Macdonald (Lew Archer). Karmi stiili kõrgaeg jäi 1930.-1950. aastate Ameerikasse. Ka inglise kirjanik Gerald Butlerit nimetati "inglise James M. Cainiks", tema tegelased olid amoraalsed.
Iseloomujooned.
Tüüpilised karmi stiili detektiivi iseloomujooned on:
Näiteks Raymond Chandleri romaani "Sügav uni" (1939) põhjal 1946. aastal tehtud filmis peaosas Humphrey Bogartiga kirjeldab peategelane Philip Marlowe end oma klient kindral Sternwoodile individualistina, kellel on raske jälgida politseiuurijate reegleid:"Rääkige mulle endast, härra Marlowe, kui ma tohin küsida?"
"Ikka tohite, aga palju mul pole öelda. Ma olen 33-aastane, käisin kord ülikoolis ja suudan veel inglise keeles rääkida, kui selleks vajadust on. Minu töös pole palju, ma töötasin kord uurijana ringkonnaprokurör Wilde'i heaks. /.../ Ma ei ole abielus, kuna mulle ei meeldi politseinike naised."
"Ja natuke küüniline," naeratas vanamees. "Teile ei meeldinud Wilde'i heaks töötada?"
"Mind vallandati allumatuse pärast."
Manta-naljad

Manta-naljad (Mantawitze) olid Saksamaal 1980.–1990. aastail populaarsed naljad, milles pilati Opel Manta juhte, keda peeti rullnokalikeks.
Opel Manta oli 2-ukseline kupee, mida Opel tootis aastail 1970-1988. Kuigi toonased tagaveolised Opelid olid vägagi vastupidavad, siis vaatamata sportlikule välimusele ei olnud auto sooritusvõime sugugi välimusele vastav - peale piiratud arvul toodetud erimudelite (nt. homologatsioonimudel Manta 400) oli võimsaimate Mantade mootorite võimsuseks vaid 105-110 hobujõudu. Seetõttu peeti Mantat rohkem nn. wannabe-sportautoks, Manta sai populaarseks tuunimisobjektiks, Mantadele paigaldati tihti "bodykit"'e, millesarnaseid kasutati Manta 400 ralliautodel. Seetõttu hakati Mantajuhtide ühe pidevalt nalja heitma.
1989. aastal laskis Hamburgi popbänd Norbert &amp; die Feiglinge välja loo "Manta", mis tuli Saksa edetabelis 7. kohale. 1990. alguses olid Manta-naljad nii populaarsed, et nende põhjal tehti ka kaks filmi ("Manta Manta" ja "Manta - Der Film"), mis olid vägagi populaarsed, lisaks sõlmiti populaarse tõsielusarja "Wetten, dass...?" ("Veame kihla" - kus tuntud inimesed veavad kihla, kas mõni esialgu võimatuna näiv ülesanne on tehtav) 2. märtsi 1991 jaos kihlvedu, et stuudiosse pidi tulema vähemalt kümme Mantajuhti, kellest kõigi nimi oli Manni ja kõigil oli juuksurist tüdruksõber. 1990. aastate lõpus tegi tanklakett DEA ühe reklaami, kus stereotüüpiline Mantajuht nimega Ingo tuleb tanklasse, mispeale kõik ütlevad talle "Super, Ingo", mida ta peab komplimentideks, kuni saab aru, et tegu oli hoiatusega, et ta ei tangiks oma Mantat diisliga, vaid Super-bensiiniga (Saksamaal nimetatakse 91-oktaanarvuga bensiini Normal, 95-oktaanarvuga Super ja 98-oktaanarvuga Super Plus).
Naljades on tüüpilise Mantajuhi nimi on Manni (lühendatud variant Manfredist), ta on tavaliselt madalama haridustasemega macholik põmmpea, kes räägib tavaliselt Ruhrpotti-slängis (Wuppertal/Bochum), kasutades palju ka termineid "Boah!" ja "Ey!", kannab kauboisaapaid, kaelas kuldketti ja tal on mullet-soeng. Ta sõidab alati nii, et küünarnukk ulatub aknast välja, sõltumata ilmast, tema auto on tuunitud, tagatiivaga ja madaldatud, lisaks on autol antenni küljes rebasesaba, tagaaknal "Kenwood"i kleeps ja tagaistmel õllekast, kõrvalistmel reisib kaasa tema tüdruksõber, kes on blondiinist juuksur. Mantajuhtidel on ka pidev rivaalitsemine Volkswagen Golf (I/II) GTi juhtidega ("Golfkrieg", mis saksa keeles tähendas ka Lahesõda), kellega nad tihti võidu sõidavad, tihti tuleb ette ka traagilisi õnnetusi. Mantajuhtide matused toimuvad alati esmaspäeviti, kuna siis on juuksuritel vaba päev.
Üht rohelist 1978. aasta Manta B-d sai näha ka aastail 2007-2009 Hollandi komöödiasketšides New Kids, kus sellega sõitsid ka viis põmmpealikku noort meest, lisaks ka selle põhjal tehtud 2010. aasta filmis New Kids Turbo.
Stalinistlikud repressioonid Aserbaidžaanis

Stalinistlikud repressioonid Aserbaidžaanis olid stalinistliku Nõukogude võimu kehtestatud repressioonid Aserbaidžaani NSV-s 1920. aastate lõpust 1950. aastate alguseni. 
Tagakiusamise ohvriks ei langenud mitte ainult endise riigikorra ladvik, vaid ka vaimulikud, haritlased, jõukad talupojad ja muu rahvastik. Võimud hukkasid, pidasid kinni, saatsid töölaagritesse ja küüditasid elanikke. Sihikule võeti kõik, keda kahtlustati kontrrevolutsioonilistes tegevustes, spionaažis, Nõukogude-vastases propagandas või eraomandi riigistamise takistamises.
Repressioonide tippaeg oli Stalini suure terrori ajal, kui NKVD võimuladviku käsul eriti rangeid meetmeid rakendas. Sel ajal oli Aserbaidžaanis võimul Mir Jafar Baghirov (1933–1953). Nõukogude kirjanduses seostatakse teda tihti 1930. aastatel toime pandud küüditamistega ning 1937.–1938. aasta repressioonidega. Samas perestroika ajal ja pärast seda ilmunud kirjanduses ei olda tema rollis nii kindlad. Rootsi politoloog Svante Cornell on teda nimetanud Aserbaidžaani Staliniks, vene filosoof ja ajaloolane Dmitri Furman aga Aserbaidžaani Beriaks.
Mägi-Karabahhi autonoomne oblast

"Piirkonna kohta vaata artiklit Mägi-Karabahh."
Mägi-Karabahhi autonoomne oblast (MKAO) oli autonoomne oblast Aserbaidžaani NSV koosseisus Nõukogude Liidus, mis moodustati juulis 1923. Pealinn oli Stephanakert ning suurema osa rahvastikust moodustasid armeenlased.
Nahhitševani ANSV

Nahhitševani Autonoomne Nõukogude Sotsialistlik Vabariik oli autonoomne nõukogude sotsialistlik vabariik Aserbaidžaani NSV-s Nõukogude Liidus. See moodustati 16. märtsil 1921 ning sai Aserbaidžaani NSV osaks 9. veebruaril 1924.
Nahhitševani ANSV esimene lipp võeti kasutusele 1937. aastal ning selle lipukiri oli nii aseri- kui armeeniakeelne. Kui 1940. aastatel mindi aseri ladina tähestikult üle kirillitsale, muudeti lipukiri aseri-kirillitsaks.
1990. aastal sai Nahhitševani ANSV-st Nahhitševani Autonoomne Vabariik Aserbaidžaani Vabariigi koosseisus.
Jaga ja valitse

"Teiste tähenduste kohta vaata artiklit Jaga ja valitse (täpsustus)."
Jaga ja valitse (ladina keeles "divide et impera") on poliitiline meetod, mille abil saavutatakse ja säilitatakse võim lõhestavate võtete abil. See hõlmab nii olemasolevate lõhede ärakasutamist kui ka lõhede tahtlikku loomist või suurendamist.
Aserbaidžaani Kommunistlik Partei (1920)

"Teiste tähenduste kohta vaata artiklit Aserbaidžaani Kommunistlik Partei (täpsustus)."
Aserbaidžaani Kommunistlik Partei (aserbaidžaani keeles "Azərbaycan Kommunist Partiyası", vene keeles Коммунистическая партия Азербайджана, "Kommunistitšeskaja partija Azerbaidžana") oli erakond Aserbaidžaani NSV-s ning selle võimupartei ja Nõukogude Liidu Kommunistliku Partei haru. See moodustati veebruaris 1920, kui ühinesid Moslemi Sotsiaaldemokraatliku Partei, Pärsia Kommunistliku Partei ja Ahrari Partei liikmed ning Bakuu bolševikud. Sama aasta 1. aprillil likvideeriti Aserbaidžaani Demokraatlik Vabariik ning kogu võim läks Aserbaidžaani Kommunistliku Partei kätte. Erakond oli Aserbaidžaani NSV-s võimul 14. septembrini 1991 kui see laiali saadeti. Partei likvideerimine ei takistanud selle nomenklatuuril jääda iseseisvas Aserbaidžaanis võimu juurde.
Zərifə Əliyeva

Zərifə Əziz qızı Əliyeva (28. aprill 1934 – 15. aprill 1985) oli aserbaidžaani silmaarst, Aserbaidžaani NSV Teaduste Akadeemia akadeemik ja professor.
Ta oli Aserbaidžaani kolmanda presidendi Heydər Əliyevi abikaasa ning neljanda presidendi İlham Əliyevi ema.
Sevil Əliyeva

Sevil Heydər qızı Əliyeva (snd 12. oktoobril 1955) on aserbaidžaani helilooja ja telekanali Space TV asutaja. Ta on endise presidendi Heydər Əliyevi tütar ning praeguse presidendi İlham Əliyevi vanem õde.
Dreamboat Annie

"Dreamboat Annie" on ansambli Heart debüütalbum, mis ilmus 1975. aasta septembris.
Album salvestati Vancouveris ja anti välja Kanadas 1975. aasta septembris. Album ilmus USA-s 14. veebruaril 1976 ja saavutas Billboard 200 edetabelis seitsmenda koha.
Politico

Politico (stiliseeritult suurtähtkirjas), algselt tuntud kui The Politico, on 2007. aastal asutatud Ameerika poliitiline digiajakirjandusettevõte.
Belkini episoodimudel interaktsioonist tekstidega

Belkini episoodimudel tuleneb Nicholas J. Belkini teooriast, mille keskmes on inimese ja teksti vahelise suhtluse mõistmine ning inimene on infootsingu keskne osa. Episoodilises interaktsioonis tekstiga on inimene aktiivne infootsija, täpsustades pidevalt oma otsingut ning tõlgendades saadud tulemusi. Mudel toob välja, kuidas kasutaja liikumine läbi teabeotsingu protsessi ei ole sirgjooneline, vaid korduv ja kohanduv vastavalt ülesandele ja eesmärkidele.
Episoodilise infootsingu etapid.
Inimene läbib infootsinguprotsessis erinevaid etappe:
Belkini järgi on tekstiga suhtlemisel oluline mõista, kuidas teave mõjutab kasutaja teadmisi ja kuidas seda teavet tõlgendatakse kommunikatsiooni kontekstis.
&lt;br&gt;
&lt;br&gt;
Belkin on välja toonud kaheksa nõuet teabe mõistele:
Ajalugu.
Nicholas J. Belkin on Ameerika teadlane ja teabehaldusalane ekspert, kes on tuntud oma panuse eest infotehnoloogia ja infoliikumise valdkonnas, eriti teabeotsingu, infopoliitika ja teabehalduse teooriate arendamisel. 1970. aastate teises pooles arendas Belkin välja hüpoteesi Anomaalsete Teadmiste Seisundist (ASK), mis aitas mõista, miks inimesed üldse infot otsivad. Teooria järgi tekib inimesel teabevajadus siis, kui ta satub uude olukorda. Pärast teabe omandamist hindab inimene oma teadmisi uuesti ja otsustab, kas on vajalik rohkem infot otsida. Selle teooria põhjal arendas Belkin 1980ndatel edasi episoodilise mudeli .Tema teadustööst on arendatud mitmeid teoreetilisi mudeleid, mis uurivad, kuidas inimesed otsivad, töötlevad ja kasutavad teavet.
Kasutamine.
Belkini mudeli abil saaksid näiteks infootsingusüsteemide arendajad luua rohkem kasutajakesksemaid intuitiivseid süsteeme, mis aitaksid kasutajatel kiiremini otsinguid kitsendada, arvestades nende varasemaid teadmisi ja kogemusi. Süsteem võiks ka jälgida, millised tulemused olid kõige kasutatavamad ja kasulikumad ning selle põhjal saab pakkuda tulevikus sihipärasemaid otsingutulemusi (nt sarnaseid artikleid, raamatuid jne). Mudel on kasutusel ka tänapäeval, et uurida näiteks õppejõudude teabotsinguga seotud käitumist ning luua andmebaasid, kus soovitatud märksõnad ja fraasid, kasutajaliides ning otsingusüsteemi omadused oleksid rohkem kasutajakesksed. 
Vaata ka.
Infootsingu kognitiivsed mudelid&lt;br&gt;Infokäitumine&lt;br&gt;Infootsing&lt;br&gt;Ellise infootsinug mudel
Wismes

Wismes on vald Põhja-Prantsusmaal Pas-de-Calais' departemangus.
Wismes asub 19 km Saint-Omerist edelas, teede D132 ja D205 ristumiskoha ümbruses, valda kuuluvad asulad on Wismes, Cantemerle, Fourdebecques, Marival, Rietz-Mottu, Saint-Pierre-Wismes ja Salvecques.
Wisques

Wisques on vald Põhja-Prantsusmaal Pas-de-Calais' departemangus.
Wisques asub 6 km Saint-Omerist edelas, teede D212 ja D208E ristumiskoha ümbruses.
Zudausques

Zudausques on vald Põhja-Prantsusmaal Pas-de-Calais' departemangus.
Zudausques'i vallas on 4 asulat: Adsoit, Cormette, Noircarme ja Leuline; Zudausques asub 9 km Saint-Omerist läänes, teede D206 ja D46 ristumiskoha ümbruses.
Hillerød Fodbold

Hillerød Fodbold on Taanis Hillerød linnas tegutsev jalgpalliklubi. See mängib Taani esiliigas 1. division.
Algselt sai Hillerød Fodbold alguse 2007. aasta jaanuaris noorte koostööna nelja klubi vahel; Hillerød GI, KBK Hillerød, Gadevang ja Ålholm IF. Alates 1. juulist 2009 nimetati Hillerød G&amp;IF vanemate meeste jalgpallimeeskond nüüd ümber Hillerød Fodboldiks.
2021. aastast on klubi peatreener Christian Lønstrup.
Ülemaailmne Eesti Kesknõukogu Suurpõgenemise Toimkond

Ülemaailmne Eesti Kesknõukogu Suurpõgenemise toimkond (lühend ÜEKN SP1944) on 2019. aastal asutatud Ülemaailmne Eesti Kesknõukogu toimkond, mis alates selle asutamisest on teinud 
märkimisväärset vabatahtlikku tööd. 
Mälestades hääbuva 1944. aasta 
suurpõgenemise generatsiooni läbielamisi 
ja kogemusi, on eesmärk olnud edendada 
teadlikkust sellest ajaloo perioodist, 
tugevdada sidet kodu- ja väliseestlaste 
vahel ning säilitada eestlust, Eesti rahva 
mälu ja identiteeti.
Toimkonna esimehe Iivi Zajedova algatusel 
on Eestis korraldatud selleks mitmeid 
teabeseminare erinevate 
koostööpartneritega, eelkõige Tammepuu 
Eesti Klubi MTÜ-ga. Toimkond on koos 
partneritega korraldanud 
mälestusjumalateenistusi, rahvusvahelisi 
konverentse, näituseid, kontserte, 
pagulasteemalisi näidendeid ning 
vestlusõhtuid.
Ülo Laaspere

Ülo Laaspere (24. veebruar 1929 Assamalla, Virumaa – 25. september 1986 Tallinn) oli eesti kergejõustiklane (sprinter).
Elukäik.
Ülo Laaspere lõpetas 1948. aastal Rakvere Industriaaltehnikumi. Aastatel 1953–1958 töötas Laaspere Tallinna Polütehnilise Instituudi (TPI) kehalise kasvatuse kateedri laborandina. Hiljem töötas ta Rahumäe kivitööstuses.
Sportimist alustas ta Johannes Altsoo juhendamisel ning saavutas juba keskkoolipäevil Nõukogude Liidu koolinoorte spartakiaadil 200 meetri jooksus medalikoha. 1953. aastal jätkas ta treeninguid Tallinnas Ruudi Toomsalu käe all.
Aastatel 1947–1958 võitis Ülo Laaspere Eesti meistrivõistlustel mitmeid medaleid:
Ta püstitas kokku kolm Eesti rekordit:
Lisaks oli Laaspere viiel korral 4 × 100 m ja 4 × 400 m teatejooksu Eesti rekordi püstitajate hulgas. Tema isiklik rekord 100 meetri jooksus oli 10,7 (1957), mis kordas Eesti rekordit. Laaspere esindas Eestit rahvusvaheliselt 18 korral.
Ülo Laaspere kuulus Rakvere Dünamo ja Kiviõli Kalevi spordiklubidesse.
Isiklikku.
Tema vend Heino Laaspere (sündinud 1930) tuli aastatel 1950, 1951 ja 1955 Eesti meistriks riistvõimlemises.
Night Songs

"Night Songs" on ansambli Cinderella debüütalbum, mis ilmus 1986. aasta juunis.
Album saavutas Billboard 200 edetabelis kolmanda koha. 1991. aasta seisuga oli albumit müüdud kolm miljonit eksemplari.
Cistella

Cistella on seltsi tiksikulaadsed kuuluv seente perekond.
Alboleptonia

Alboleptonia on perekond seeni sugukonnast punalehikulised.
Entocybe

Entocybe on perekond seeni sugukonnast punalehikulised.
Clitopilopsis

Clitopilopsis on perekond seeni sugukonnast punalehikulised.
Laxitextum

Laxitextum on kandseente hõimkonna "Agaricomycetes" klassi kuuluv perekond seeni.
Pseudoomphalina

Pseudoomphalina on kandseente hulka kuuluv perekond seeni.
Emil August Ferdinand Seidler

Emil August Ferdinand Seidler (1762 Weimar – 18/30. september 1819 Tallinn, Eestimaa) oli Eestimaa luterlik vaimulik.
Emil August Ferdinand Seidler oli 1792. aastast adjunktpastor ja seejärel diakon Tallinna Oleviste koguduse II pihtkonnas.
Ta abiellus 1793. aastal Christina Magdalena Hasselblattiga ja 1797 Catharina Dorothea Tewesiga.
Chromosera

Chromosera on šampinjonilaadsete seltsi heinikuliste sugukonda kuuluv seente perekond.
Banino

Banino (kašuubi keeles "Banino") on küla Poolas Pomorze vojevoodkonnas Kartuzy maakonnas Żukowo vallas. Banino asub Żukowost 6 km põhjakirdes, Kartuzyst umbes 15 km idakirdes ja Gdański kesklinnast ligikaudu 17 km lääneloodes.
Küla on esmamainitud 1283. aastal.
Bolszewo

Bolszewo (kašuubi keeles "Bólszewò", saksa keeles "Bohlschau") on küla Poolas Pomorze vojevoodkonnas Wejherowo maakonnas Wejherowo vallas. Bolszewo asub Wejherowost umbes 4 km lääneloodes ja Gdańskist ligikaudu 42 km loodes.
Küla on esmamainitud 1379. aastal.
Żelistrzewo

Żelistrzewo (kašuubi keeles "Żelëstrzewò", saksa keeles "Sellistrau", 1942–1945 "Sellen") on küla Poolas Pomorze vojevoodkonnas Pucki maakonnas Pucki vallas. Küla asub Kaszuby ajaloolises piirkonnas, Pucki lahest 3 km kaugusel, Puckist umbes 4 km lõunas ja Gdańskist ligikaudu 39 km põhjaloodes.
Küla on esmamainitud 1279. aastal.
Wierzchucino

Wierzchucino (kašuubi keeles "Wiérzchùcëno", saksa keeles "Wierschutzin") on küla Poolas Pomorze vojevoodkonnas Pucki maakonnas Krokowa vallas. Wierzchucino asub Läänemerest 5 km kaugusel, Puckist ligikaudu 37 km lääneloodes ja Gdańskist umbes 65 km põhjaloodes.
Küla on esmamainitud 1257. aastal.
Dziemiany

Dziemiany (kašuubi keeles "Dzemiónë", saksa keeles "Dzimianen") on küla Poolas Pomorze vojevoodkonnas Kościerzyna maakonnas, Dziemiany valla halduskeskus. Dziemiany asub Kościerzynast umbes 19 km edelas ja Gdańskist ligikaudu 70 km lääneedelas.
Küla läbib Kościerzyna–Chojnice raudteeliin.
Dziemianyt on esmamainitud 1488. aastal.
Cystoagaricus

Cystoagaricus on šampinjonilaadsete seltsi kuuluv perekond seeni.
Sõtkeratas

Sõtkeratas on loomade või inimjõul käitatav mehaaniline seade, mida on kasutatud veskites (sõtkeveski) ja eriti raskuste tõstmiseks pööra põhimõttel alates Vana-Roomast kuni uusajani.
Kirjeldus.
Sõtkeratta põhiosa moodustab üks või mitu (tavaliselt kaks) kõrget, 3–5 m läbimõõduga puidust ratast, mille mõlemal küljel on tavaliselt kaheksa puidust kodarat. Rattad olid monteeritud raskele, horisontaalsele puitvõllile, mis toetus kandilisele puitkonstruktsioonile (keskaegsetel pöördkatusega sõtkekraanadel) või vabalt seisvatele rattalaagritele (rooma kraanadel). Veskites ühendati horisontaalne veotelg jahvatusseadme või pumbaseadmega. Pedaalimisseade pani liikuma köie või keti. Sõtkerattas, mille sisepind oli kaetud libisemist pärssivate astmete või liistudega, jooksid soovitud suunas sõtkeratta-, vintsi- või kraanatöölised.
Keskaegsetel ehitusplatsidel olid vintsitöölised (sõtkerattage raskuste tõstmine kuni 18. sajandini väga levinud) kõrgelt tasustatud töötajad. Töö oli füüsiliselt vaevarikas, pingeline ja tõsteseadmete kasutamisel ka ohtlik. Koorma paigal hoidmine oli raske, sest ratast ei saanud keeramise ajal kinnitada. Raskuse langetamine oli ohtlik etapp, sest koorem võis oma raskuse tõttu vabalt langema hakata ja ratta endaga kaasa haarata koos vintsitöölistega; esines surmaga lõppenud õnnetusi.
Koorma tõstmiseks nelja meetri kõrgusele pidid sõtkerattatöölised läbima rattas umbes 56 m distantsi (olenevalt teljest ja ratta läbimõõdust). See tähendas umbes 132–140 meetrist kõndimist kogu tõstmise ja langetamise protsessi jaoks. Raske tükitöö, mida arvutati kraanameistri hinnakirja alusel mahalaaditud koormate kaalu järgi, tulemuslikuks tegemiseks oli vaja kogemusi ja vastupidavust. Keskaegses laadimiskraanas ja selle peal töötas 15–20 meest.
Look Sharp!

"Look Sharp!" on Rootsi ansambli Roxette teine stuudioalbum. See ilmus 1988. aasta oktoobris.
Album saavutas Rootsis kiirelt kommertsedu, pälvides kuuekordse plaatinaplaadi staatuse.
Joyride

"Joyride" on Rootsi ansambli Roxette kolmas stuudioalbum. See ilmus 1991. aasta märtsis.
2001. aasta seisuga on albumit müüdud üle 11 miljoni eksemplari kogu maailmas.
Bret Michaels

Bret Michael Sychak (tuntud kui Bret Michaels; sündinud 15. märtsil 1963) on USA laulja ja muusik. Ta on ansambli Poison laulja.
Long Cold Winter

"Long Cold Winter" on ansambli Cinderella teine stuudioalbum. See ilmus 1988. aasta juulis.
Albumilt ilmus neli singlit, mis kõik jõudsid Billboard Hot 100 edetabelisse. "Don't Know What You Got (Till It's Gone)" jõudis 12. kohale ‚"The Last Mile" 36. kohale ja "Coming Home" 20. kohale.
Supermull

Supermull on galaktikas gaasitühimik läbimõõduga sajad valgusaastad, mis on täidetud kuumade (106 K) gaasiaatomitega. Sellise tühimiku tihedus on väiksem kui ümbritsevas tähtedevahelises keskkonnas.
Supermullid tekivad supernoovade plahvatusest. Lööklaine surub gaasi supernoovade juurest eemale ning järele jääb vähese ning väga kuuma gaasiga piirkond.
Karsin

Karsin (kašuubi keeles "Kôrsëno") on küla Poolas Pomorze vojevoodkonnas Kościerzyna maakonnas, Karsini valla halduskeskus. Karsin asub Kościerzynast umbes 25 km lõunas ja Gdańskist ligikaudu 70 km kagus.
Küla läbib raudteeliin Laskowice-Pomorskie–Bąk.
Karsinis asub 5680 meetri pikkune Ulica Długa (Pikk tänav), mis on pikim tänav Pomorze vojevoodkonnas.
Leuveni Katoliiklik Ülikool (1834–1968)

Leuveni Katoliiklik Ülikool (prantsuse keeles "Université catholique de Louvain"; hollandi keeles "Katholieke Universiteit te Leuven") oli ülikool Belgias Leuvenis (aastatel 1834–1968).
Ülikool asutati 1834. aastal Mechelenis. Asutajad olid Belgia piiskopid. Ülikool tegutses Mechelenis vaid aasta, kuna piiskopid viisid ülikooli juba detsembris 1835 Leuvenisse, kus see sai nimeks "Leuveni Katoliiklik Ülikool". 
Alates ülikooli asutamisest peeti loenguid ainult prantsuse keeles. Teoloogiateaduskonnas kasutati mõnikord ladina keelt, kuid see oli sisuliselt prantsuskeelne institutsioon. Vahepeal hakati 1930. aastatel pidama loenguid hollandi keeles, mis on Belgia teine ametlik keel. Kooskõlas ametlikku keelekasutust reguleerivate põhiseaduslike reformidega muutusid katoliku ülikooli prantsuse ja hollandi sektsioonid 1962. aastal autonoomseks ühise juhtimisstruktuuri raames. Flaami natsionalistid nõudsid jätkuvalt ülikooli jagamist ning hollandi keelt kõnelejad väljendasid nördimust prantsuskeelsetele akadeemilistele töötajatele antud privileegide ja kohaliku prantsuskeelse kogukonna tajutava põlguse üle oma hollandikeelsete naabrite suhtes.
Vaidlus lahendati juunis 1968, muutes ülikooli hollandikeelse osa iseseisvaks Leuveni Katoliiklikuks Ülikooliks, mis jäi Leuvenisse. Prantsuskeelne ülikool, nimega Université catholique de Louvain, viidi Brabanti provintsi prantsuskeelsesse piirkonda kaugemal lõuna pool asuvasse Louvain-la-Neuve ülikoolilinnakusse. Tülid lahkumineku üle kestsid veel mõnda aega. Tänapäeval aga toimib kahe "sõsarülikooli" vaheline teaduskoostöö.
Luzino

Luzino (kašuubi keeles "Lëzëno", saksa keeles "Lusin") on küla Poolas Pomorze vojevoodkonnas Wejherowo maakonnas, Luzino valla halduskeskus. Luzino asub Wejherowost umbes 9 km lääneedelas ja Gdańskist ligikaudu 42 km loodes.
Küla läbib Gdańsk–Stargardi raudteeliin.
Küla on esmamainitud 1245. aastal.
Belgia Kuninglik Teaduste, Kirjanduse ja Kaunite Kunstide Akadeemia

Belgia Kuninglik Teaduste, Kirjanduse ja Kaunite Kunstide Akadeemia (prantsuse keeles "Académie royale des sciences, des lettres et des beaux-arts de Belgique") on üks Belgia kuninglikest akadeemiatest, prantsuse kogukonna iseseisev teaduste ja kunstide akadeemia.
Akadeemia asutati 1772. aastal.
2001. aastal asutasid Belgia Kuninglik Teaduste, Kirjanduse ja Kaunite Kunstide Akadeemia ning Belgia Flaami Kuninglik Teaduste ja Kunstide Akadeemia ühise ühenduse teaduse ja kunsti edendamiseks rahvusvahelisel tasandil: Belgia Kuninglikud Teaduste ja Kunstide Akadeemiad. Kõik kolm asutust asuvad samas hoones, Akadeemia palees Brüsselis.
Akadeemias struktuur.
Akadeemia jaguneb neljaks osakonnaks (klassiks):
Iga klass koosneb 50 liikmest ja 50 välisliikmest.
Tuntud välisliikmeid.
Eestiga seotud teadlased, kes on valitud akadeemia välisliikmeks.
Eesti teadlastest on kuulunud akadeemiasse välisliikmena sürioloog Arthur Võõbus.
Belgia Flaami Kuninglik Teaduste ja Kunstide Akadeemia

Belgia Flaami Kuninglik Teaduste ja Kunstide Akadeemia (hollandi keeles "Koninklijke Vlaamse Academie van België voor Wetenschappen en Kunsten") on üks Belgia kuninglikest akadeemiatest, flaami kogukonna iseseisev teaduste ja kunstide akadeemia.
Akadeemia asutati 1772. aastal.
2001. aastal asutasid Belgia Flaami Kuninglik Teaduste ja Kunstide Akadeemia ning 
Belgia Kuninglik Teaduste, Kirjanduse ja Kaunite Kunstide Akadeemia ühise ühenduse teaduse ja kunsti edendamiseks rahvusvahelisel tasandil: Belgia Kuninglikud Teaduste ja Kunstide Akadeemiad. Kõik kolm asutust asuvad samas hoones, Akadeemia palees Brüsselis.
Akadeemias struktuur.
Akadeemia jaguneb neljaks osakonnaks (klassiks):
Maksimaalne liikmete arv igas klassis on 40 alla 65-aastast isikut. 2011. aastal oli kõigi klasside liikmete, välisliikmete ja auliikmete koguarv 240.
Leibnizi astrofüüsika instituut

Potsdami Leibnizi Astroüüsika Instituut (varem "Potsdami Astrofüüsika Instituut") on Leibnizi ühingu teadusinstituut Saksamaal Potsdamis Babelsbergis.
Instituut asutati 1992. aastal Saksa DV Teaduste Akadeemia Astrofüüsika Keskinstituudi õigusjärglasena.
Instituudile kuuluvad Potsdamis Albert Einsteini teaduspargis asuvad Potsdami Suur Refraktor ja arhitektuuriliselt silmapaistev Einsteini torn. 
Instituudi uurimisvaldkonnad hõlmavad peamisi astronoomia ja astrofüüsika valdkondi alates päikese- ja tähefüüsikast kuni tähtede ja galaktikate tekke uurimiseni ning kosmoloogiani.
Kaljo Ruubis

Kaljo Ruubis (3. aprill 1931 – 26. detsember 2022) oli eesti põllumajandustegelane.
Elulugu.
Ta lõpetas 1950. aastal Tallinna 2. Keskkooli ja 1955. aastal Eesti Põllumajanduse Akadeemia agronoomia erialal.
Ruubis oli algul Uue Sihi kolhoosi agronoom, 1957. aastast Uulus V. I. Lenini nimelise kolhoosi agronoom ja 1963. aastast esimees. Hiljem oli ta OÜ Uulu Mõis juhatuse esimees.
Molekulaarfüüsika

Molekulaarfüüsika on füüsika haru, mis keskendub aatomite ja molekulide põhikäitumise suure täpsusega uurimisele, hõlmates sageli aatomispektrite ja nähtuste analüüsi molekulaarsel tasandil.
Võib ka öelda, et molekulaarfüüsika tegeleb molekulide keemilise struktuuri, omaduste (näiteks energiatasemed) ja käitumise (näiteks reaktsiooniprotsessid) uurimisega ning seetõttu võib molekulaarfüüsikat vaadelda ka füüsika ja keemia piiriteadusena. Uurimisobjektid ja -meetodid vastavad suures osas füüsikalise keemia omadele.
Eestis.
Molekulaarfüüsika kuulub Eesti gümnaasiumide õppeprogrammi.
Bayenghem-lès-Éperlecques

Bayenghem-lès-Éperlecques on vald Põhja-Prantsusmaal Pas-de-Calais' departemangus.
Bayenghem-lès-Éperlecques asub u. 13 km Saint-Omerist loodes, tee D221 ääres, tee D943 ja "Autoroute A16" lähedal.
Filipów

Filipów on küla Poolas Podlaasia vojevoodkonnas Suwałki maakonnas, Filipówi valla halduskeskus. Filipów asub Suwałkist ligikaudu 21 km lääneloodes, Venemaa (Kaliningradi oblasti) piirist 19 km kaugusel.
Filipów sai linnaõigused 1570. aastal. Linnas asutati gümnaasium 1578. aastal. 1635. aastal põles linn peaaegu täiesti maha, kuid ehitati uuesti üles. Filipów kaotas linnaõigused 1870. aastal.
Monero

Monero on avatud lähtekoodiga detsentraliseeritud krüptoraha, mis loodi 2014. aastal. Erinevalt paljudest teistest krüptovaluutadest keskendub Monero privaatsusele ja jälgitavuse takistamisele. Selle põhitehnoloogiad, nagu rõngassignatuurid, konfidentsiaalsed tehingud (Confidential Transactions) ja varjatud aadressid, tagavad kasutajate anonüümsuse ning tehingute detailide, sealhulgas summade, varjamise.
Monero võrgu detsentraliseeritud olemus ja kaevandamismehhanism võimaldavad igal kasutajal ilma spetsiaalse riistvarata Monero kaevandamisega tegeleda.
Monero on populaarne nende seas, kes hindavad rahalist privaatsust, ning seda on kirjeldatud kui ühte kõige anonüümsemat ja turvalisemat krüptovaluutat. Samas on see tekitanud ka vastuolusid, kuna seda on kasutatud ebaseaduslikel eesmärkidel. ÜRO Julgeolekunõukogu 22. juuli 2024 raportis mainitakse, et terroriorganisatsioon ISIS kasutab Monerot oma operatsioonide rahastamiseks.
Alabuševo kalmistu

Alabuševo kalmistu (vene keeles Алабушевское кладбище) on kalmistu Moskva haldusalasse kuuluvas Zelenogradi linnas aadressil Kolhoznaja ulitsa 107. Kalmistu on saanud nime lähedalasuva Alabuševo küla järgi.
Alabuševo kalmistu pindala on 35 hektarit.
Alabuševo kalmistu rajamist alustati 2003. aastal, kuid see avati alles 1. oktoobril 2012. Kalmistul on ka kolumbaarium.
Zahharjino kalmistu

Zahharjino kalmistu (vene keeles Захарьинское кладбище) on kalmistu Moskvas Novomoskovski ringkonnas Štšerbinkas Zahharjino külas.
Zahharjino kalmistu pindala on 11 hektarit. Kalmistul on ka islamiusuliste sektorid.
Zahharjino kalmistu on rajatud 19. sajandil külakalmistuna. Alates 1996. aastast kuulub Zahharjino kalmistu Moskva kalmistute hulka.
Autoroute A16

Autoroute A16 – tuntud ka kui "L'Européenne" ning moodustades Abbeville'i ja Dunkerque'i vahel osa suuremast "Autoroute des estuaires" – on kiirtee Põhja-Prantsusmaal.
Kiirtee, mille kogupikkus on 327 km, algab N104-Francilienne'i ristmikul Attainville'i lähedal Île-de-France'is ja lõpeb Belgia piiril Bray-Dunes'i lähedal, teenindades marsruudil Beauvais, Amiens, Abbeville, Boulogne-sur-Mer, Calais ja Dunkerque Hauts-de-France'is. Pariisi lähedal asuvast alguspunktist kulgeb kiirtee A16 põhja suunas, jätkub Abbeville'ist paralleelselt La Manche'iga põhja suunas ja seejärel ida suunas piki Põhjamere rannikut. See on üks kahest peamisest marsruudist Calais' sadama/Eurotunneli ja Pariisi vahel, teine ​​on A26 ja A1 marsruut idas.
Valdav osa kiirteest ehitati 1990. aastatel Pariisi ja Côte d'Opale'i (Boulogne ja Calais) vahelise ülekoormatud RN1 leevendamiseks. 8 km pikune lõunapoolne pikendus L'Isle-Adami ja Attainville'i vahel kuni ristmikuni Pariisi ringteega N104 (Francilienne) avati 2020. aastal. Amblainville'i ja Boulogne'i vahel haldab seda "Société des autoroutes du Nord et de l'Est de la France" (SANEF) ja see on tasuline. Boulogne'ist Belgia piirini haldab teed "Direction Départementale de l'Équipement" (DDE), mis ei küsi teemaksu.
Sellel kiirteel ei ole ametlikult määratud "täisteenindusalasid" - kõik need on tähistatud "Aire de Repos" (puhkeala).
Tulevased laiendused.
Praegu kulgeb kiirtee A16 ristmikust number 8 kuni ristmikuni 65. See viib spekulatsioonideni, et kiirtee lõunaotsa kavatsetakse pikendada kas otse lõunasse, uuendades RD301/RN1 kohtuma A1-ga Saint-Denis's, või ida suunas, uuendades RN104 kohtuma A1-ga Pariisi Charles de Gaulle'i lennujaamas, täites seega puuduvad ristmikunumbrid.
Clairmarais

Clairmarais on vald Põhja-Prantsusmaal Pas-de-Calais' departemangus.
Clairmarais asub parandatud padural, 3 km Saint-Omerist kirdes, tee D209 ääres. Valda läbib "Canal de Neufossé", mis ühendab Aa ja Lysi jõgesid.
Ajalugu.
See võlgneb oma päritolu kuulsale tsistertslaste kloostrile, mille asutas 1140. aastal Püha Bernard. Ta andis külale nime "Claromarisco" (hiljem "Clarus Mariscus" ja siis "Clermarez"), kuna läheduses on tohutuid paduraid ja palju jõgesid. Hollandikeelne "Klaarmares" ja lääneflaamikeelne "Cleremeersch" peegeldavad ka maastiku olemust. Clairmarais'st sai täieõiguslik ühismaa 1790. aastal, kui klooster hävitati ja Prantsuse revolutsiooni ajal rahvuslikuks varaks müüdi.
Esimese maailmasõja ajal tegutses Clairmarais' lennuväljal algul Kuninglik lennukorpus ja hiljem Kuninglik õhuvägi.
W.A.S.P.

 
W.A.S.P. on Ameerika "heavy"- ja "glam metal"'i ansambel, mis loodi 1982. aastal Californias. Nad on müünud ​​üle kaheteistkümne miljoni albumi kogu maailmas.
W.A.S.P. Eestis.
W.A.S.P. on esinenud Eestis kuuel korral. 2004. aasta novembris, 2006. aasta septembris, 2007. aasta novembris, 2010. aasta detsembris, 2012. aasta oktoobris ja 2015. aasta oktoobris. Kõik kontserdid toimusid Tallinnas Rock Cafes.
Adhara

Adhara (ka Adara; ε Canis Majoris, ε CMa, Suure Peni epsilon) on Siiriuse järel näivalt heleduselt teine täht Suure Peni tähtkujus.
Tähe nimetus tuleb araabia keelest, kus
عذارى (ʿaḏārā) tähendab 'neitsid'.
Adhara näiv tähesuurus on 1m,5 ja see asub 430 valgusaasta kaugusel. Tegelikult on meile ühe tähena paistev täht kaksiktähe heledam komponent ε Canis Majoris A. See on sinine hiid (spektraalklass B2) absoluutse heledusega −4,11, mille pinnatemperatuur on 22200 K. Palju väiksema näiva heledusega (7m,5) ε Canis Majoris B on Adharast 7,5" kaugusel.
4,7 miljonit aastat tagasi oli Adhara Päikesele palju lähemal ja oli tähistaeva heledaim täht tähesuurusega –3,99.
Sestroretski kalmistu

Sestroretski kalmistu (vene keeles Сестрорецкое кладбище) on kalmistu Peterburis Kurortnõi rajoonis Sestroretskis aadressil ulitsa Volodarskogo 64.
Sestroretski kalmistu on rajatud 20. sajandi alguses. Kalmistu pindala on 16 hektarit. Kalmistul on ka kolumbaarium.
Tšara jõgi

Tšara jõgi (jakuudi Чаара) on jõgi Aasias, Oljokma jõe vasakpoolne lisajõgi. Pikkus 851 km ja valgala 87 600 km².
Jõgi saab alguse Kodari mägedest ja voolab põhja. Teekonnal läbib see ka Tšara liivasid, mis on 37 km² suurune liivadüünide ala. Tšara suubub Oljokma jõkke paarkümmend kilomeetrit enne selle suubumist Leenasse.
Tšara jõe pikim lisajõgi on 446 km pikkune Tokko jõgi.
Jõe järgi on nime saanud tšaroiit.
Kanal 7

Kanal 7 (varem "Duo 7") on Eesti venekeelne telekanal, mis alustas tegevust 1. juulil 2021.
Paul Vesiloo

Paul Vesiloo (kuni 15. veebruarini 1937 Paul Villmann; 4. november 1930 – 11. veebruar 2012) oli eesti mäeinsener.
Elulugu.
Ta lõpetas 1950. aastal Tallinna 2. Keskkooli eksternina ja 1955. aastal Tallinna Polütehnilise Instituudi keemia-mäeteaduskonna mäeosakonna.
Vesiloo oli aastatel 1955–1956 Ukraina Donbassi söekaevanduses jaoskonnaülema abi ja jaoskonnaülem, 1956–1957 Sompa kaevanduse kapitaalehituse jaoskonna ülem, 1957–1958 jaoskonnaülema abi, 1958–1959 jaoskonnaülem, 1959 mäemeister, 1959–1960 Ahtme kaevanduse peainseneri abi, 1960–1962 vahetuse ülem, 1962–1963 Sirgala karjääri peainseneri asetäitja, 1962–1974 Viivikonna karjääri peainsener, 1974–1979 Eesti Põlevkivi tootmisdirektori asetäitja avakaevandamise valdkonnas, 1979–1986 kapitaalehituse peainsener, 1986–1988 A. Skotšinski nimelise Mäendusinstituudi Eesti Filiaali loodusressursside kaitse labori teadur, 1988–1991 Riikliku Looduskaitse ja Metsamajanduse Komitee Looduskasutuse Teadusliku Informatsiooni Keskuse ja looduskaitseministeeriumi peaspetsialist ja vanemteadur, 1991 Tallinna Tehnikaülikooli (TTÜ) vanemteadur, 1992–2000 Tehnilise Järelevalve Ameti mäeinspektor ja inspektsiooni juhataja, 1992–2000 TTÜ mäeinstituudi lektor, 2000–2003 AS Harku Karjääri peainseneri asetäitja, 2003–2006 OÜ Merko Kaevandused mäetööde juht, 2006–2008 OÜ J. Viru Markšeiderbüroo insener-projekteerija, 2009–2010 TTÜ maavarade kaevandamise õppetooli teadur. Ta tegeles karjääride rekultiveerimisega.
Vesiloo oli Eesti Looduskaitse Seltsi Jõhvi osakonna juhatuse liige ja Eesti Mäeseltsi juhatuse liige.
Isiklikku.
Tema lapselaps on Rasmus Vesiloo.
Nikki Sixx

Nikki Sixx (sündinud 11. detsembril 1958 Frank Carlton Serafino Feranna Jr.) on USA muusik. Ta on enim tuntud ansambli Mötley Crüe kaasasutaja, bassisti ja peamise laulukirjutajana.
Vince Neil

Vincent Neil Wharton (sündinud 8. veebruaril 1961 Los Angeleses) on USA muusik. Ta on ansambli Mötley Crüe vokalist. Ta oli Mötley Crüe liige 1981. aastast kuni ansamblist lahkumiseni 1992. aastal. Ta ühines bändiga uuesti 1996. aastal. Ta on sooloartistina välja andnud kolm stuudioalbumit.
Too Fast for Love

"Too Fast for Love" on ansambli Mötley Crüe debüütalbum. See ilmus 1981. aasta novembris.
Albumit toodeti esialgu 900 eksemplari ja album ilmus 10. novembril 1981 bändi algse plaadifirma Leathür Records alt. Järgmisel aastal sõlmis Elektra Records bändiga lepingu, tänu millele lindistati album osaliselt uuesti. Uuel väljaandel oli veidi teistsugune lugude järjekord ja natuke erinev albumikaane kujundus. Uuesti salvestatud albumilt eemaldati ka lugu "Stick to Your Guns".
Kuigi album jõudis Ameerika Ühendriikides Billboard 200 albumitabelis kõigest 77. kohale, saavutas album lõpuks plaatina staatuse.
Hans Lööper

Hans Lööper (16. veebruar 1933 Ambla – 26. august 2013) oli eesti sporditegelane ja -pedagoog.
Elulugu.
Ta lõpetas 1951. aastal Tallinna 2. Keskkooli ja 1955. aastal Tartu Riikliku Ülikooli kehakultuuriteaduskonna.
Lööper alustas sportimist 1944. aastal Ambla noorte jalgpallimeeskonnas treener Alfred Kirsipuu juhendamisel. Ta tuli mitu korda Spordiühingu Jõud jalgpallimeistriks, võitis Jõu meistrivõistlustel medaleid ka kergejõustikus ja tõstmises, mängis Türi jalgpallivõistkonnas.
Lööper oli aastatel 1955–1967 Türi Põllumajandustehnikumi, 1970–1976 Rakke Keskkooli ja 1976–2000 Jäneda Sovhoostehnikumi kehalise kasvatuse õpetaja, 1968–1969 Paide Jõu spordikooli direktor, andis tunde ka Aravete Keskkoolis. Ta oli mitmete spordirajatiste (Jäneda staadion ja spordihoone, Särevere staadion ja lasketiir, Rakke ja Väätsa staadionid) ehitamise eestvedaja.
Tema õpilaste seas on Laine Kallas.
Halla Tómasdóttir

Halla Tómasdóttir (sündinud 11. oktoobril 1968 Reykjavíkis) on Islandi poliitik ja endine ettevõtja.
Ta sai 1993. aastal bakalaureusekraadi ärijuhtimise ajal Auburn University at Montgomery's. 1995. aastal sai ta magistrikraadi ärijuhtimise alal Arizona Osariigi Ülikoolis. Ta õppis mitu aastat Suurbritannias Cranfieldi Ülikoolis doktorantuuris, kus ta tegi juhtimisalast uurimistööd. Ta töötas firmades M&amp;M/Mars ja PepsiCo. Seejärel pöördus ta Islandile tagasi ja asus tööle Islandi Rahvusringhäälingu personalijuhina. 1999. aastal läks ta tööle vastkoodud Reykjavíki Ülikooli. 2006–2007 oli ta Islandi Kaubanduskoja tegevjuht. 2007. aastal asutas ta investeerimisfirma Auður Capital. 2018–2024 oli ta ülemaailmse mittetulundusühingu The B Team tegevjuht.
Halla Tómasdóttir kandideeris 2016. aasta Islandi presidendivalimistel. Ta kogus 27,9% häältest ja jäi Guðni Thorlacius Jóhannessoni järel teisele kohale.
2024. aastal võitis ta Islandi presidendivalimised, kogudes 34,3% häältest. Teisele kohale jäi endine peaminister Katrín Jakobsdóttir, kes sai 25,2% häältest.
Uržumi rajoon

Uržumi rajoon (vene Уржумский район; mari Вӱрзым кундем) on 2. järgu haldusüksus Venemaal Kirovi oblastis. Asub oblasti lõunaosas, piirneb Mari Eliga.
Rajoon jaguneb 1 linna- ja 13 külaasunduseks ("сельское поселение"). 2021. aastal loendati rajoonis 20 419 elanikku. Rajooni põliselanikud on marid, kuid praeguseks on nad suures osas venestunud.
Rajooni keskus on Uržumi linn, kus elab üle 8000 inimese. Suuremad külad on Lazarevo ja Šurma. 
Rajooni suuremad jõed on Vjatka ja Uržumka.
Peamised majandusharud on põllumajandus ja toiduainetetööstus.
Malmõži rajoon

Malmõži rajoon (vene Малмыжский район; mari Малмыж кундем) on 2. järgu haldusüksus Venemaal Kirovi oblastis. Asub oblasti lõunaosas, piirneb läänes Mari Eliga, edelas ja lõunas Tatarstaniga ja idas Udmurtiaga.
Rajoon jaguneb 1 linna- ja 17 külaasunduseks ("сельское поселение"). 2021. aastal loendati rajoonis 20 745 elanikku. Rajooni elanikest oli 2010. aastal 45,4% venelased, 33,1% tatarlased, 16,1% marid ja 4,8% udmurdid.
Rajooni keskus on Malmõži linn, kus elab üle 6900 inimese. Suuremad külad on Kalinino, Rožki ja Savali. 
Rajooni suuremad jõed on Vjatka ja Šošma.
Éperlecques

Éperlecques on vald Põhja-Prantsusmaal Pas-de-Calais' departemangus.
Vald, mis koosneb 8 asulast, mis kõik asuvad Caps et Marais d'Opale'i piirkondlikul looduskaitsealal, asub 10 km Saint-Omerist loodes, teede D222 ja D219 ristumiskoha ümbruses. Läbi valla voolab väike Liette'i jõgi.
Bjarni Benediktsson (1970)

Bjarni Benediktsson (sündinud 26. jaanuaril 1970 Reykjavíkis) on Islandi poliitik, kes on olnud Islandi peaminister (2017, 2024).
Bjarni Benediktsson on lõpetanud 1995. aastal Islandi Ülikooli õigusteaduse erialal. 1995–1996 õppis ta Saksamaal. 1997. aastal sai ta Miami Ülikoolis magistrikraadi õigusteaduse erialal. Pärast advokatuuri eksami sooritamist 1998. aastal tegutses ta ringkonnakohtu advokaadina ja oli diplomeeritud väärtpaberikaupleja. 1997–1999 oli ta transpordiettevõtte Eimskip õigusnõustaja ja 1999–2003 töötas advokaadibüroos Lex.
2003. aastal valiti Bjarni Benediktsson Alþingi liikmeks. 2005–2013 oli ta Alþingi välisasjade komisjoni liige, sealhulgas 2007–2009 selle esimees. 2009. aastal valiti ta Iseseisvuspartei esimeheks. 2009–2012 oli ta Islandi esinduse liige Põhjamaade Nõukogu. 
Aastatel 2013–2017 ja 2017–2023 oli ta Islandi rahandus- ja majandusminister. 2017. aasta jaanuarist novembrini oli ta Islandi peaminister. 
Aastatel 2023–2024 oli ta Islandi välisminister. 9. aprillist kuni 21. detsembrini 2024 oli Bjarni Benediktsson taas Islandi peaminister.
Isiklikku.
Bjarni Benediktsson on abielus Þóra Margrét Baldvinsdóttiriga. Neil on neli last.
Samanimeline poliitik ja jurist Bjarni Benediktsson (1908–1970) oli Bjarni Benediktssoni vanaonu.
Houlle

Houlle on vald Põhja-Prantsusmaal Pas-de-Calais' departemangus.
Houlle asub 8 km [[Saint-Omer]ist loodes, tee D207 ääres. "Houlle" on ka lähedalasuva [[Aa (France)|Aa jõe]] väikese lisajõe nimi, mis on kantud "Audomarois" piirkonna veemajanduskavasse ([[Sage]]).
Majandus.
[[Pilt:alambic.jpg|thumb|180px|left|Džinni [[alembik]]]]
[[Kadakas|Kadaka]]marjadega maitsestatud [[Teravili|teravilja]]piiritusi destilleeritakse Houlle'is, "Houlle'i genièvre"; see piiritus on väga sarnane hollandi "[[jenever]]iga" ja kaugemalt seotud kuiva [[džinn]]iga. Seda juuakse koos kohaliku hõrgutisega ([[potjevleesch]]) ja seda kasutatakse [[Maroilles'i juust]]u rafineerimiseks.
Viited.
[[Kategooria:Pas-de-Calais' departemangu vallad]]
Paul Onuachu

Ebere Paul Onuachu (sündinud 28. mail 1994 Owerris) on Nigeeria jalgpallur, kes mängib ründajana Inglismaa Premier League'i klubis Southampton ja Nigeeria jalgpallikoondises.
2012. aastal liitus ta Taani klubiga FC Midtjylland, mille põhimeeskonnas debüteeris ta Taani kõrgliigas 2012. aastal. Esimese värava lõi ta Taani kõrgliigas hooajal 2014/15. Suurema läbimurde tegi Onuachu hooajal 2016/17, kui lõi liigas 18 väravat ning oli Marcus Ingvartseni ja Teemu Pukki järel liigas paremuselt kolmas väravalööja. Aastatel 2015 ja 2017 tuli ta Midtjyllandiga Taani meistriks.
2019. aasta augustis sõlmis ta lepingu Belgia kõrgliigaklubiga Genk. Esimesel hooajal jäi Onuachu arvele Belgia kõrgliigas üheksa väravat. Hooajal 2020/21 oli ta Belgia kõrgliigas suurim väravalööja (33 väravat) ning ta valiti liigahooaja parimaks mängijaks. Enne teda oli Belgia kõrgliigas ühel hooajal vähemalt 30 väravat löönud Wesley Sonck (30 värvat hooajal 2001/02) ja rohkem kui 33 väravat Erwin Vandenbergh (39 väravat hooajal 1979/80). Hooajal 2021/22 lõi ta Belgia kõrgliigas 21 väravat.
2023. aasta veebruaris sõlmis ta kolme ja poole aasta pikkuse lepingu Southamptoniga. Southampton jäi hooajal 2022/23 Inglismaa kõrgliigas viimaseks ja langes esiliigasse. Hooajal 2023/24 oli Onuachu laenul Türgi kõrgliigaklubis Trabzonspor, kus lõi 21 mänguga 15 väravat.
Nigeeria jalgpallikoondises debüteeris Onuachu 22. märtsil 2019 Aafrika rahvaste karikavõistluste valikmängus Seišellide vastu. Esimese koondisevärava lõi ta neli päeva hiljem sõprusmängus Egiptuse vastu. Ta on kuulunud Nigeeria koondisse 2019. ja 2024. aasta Aafrika rahvaste karikavõistlustel.
Ranger 8

Ranger 8 oli NASA Rangeri programmi kosmoseaparaat, mille eesmärgiks oli saada Kuu pinnast lähivõtteid. 
Rangeri programmi pildid aitasid valida Apollo missioonide maandumiskohti ja neid kasutati teaduslikes uuringutes. Missioon startis 17. veebruaril 1965 ning missiooni ajal ajal edastas Ranger 8 Kuu pinnast 7137 fotot, enne kui see plaanipäraselt Kuule kukkus. See oli Ranger 7 järel programmi teine edukas missioon. Ranger 8 ehitus ja eesmärk olid väga sarnased Ranger 7 omadega. 
Ranger 8 pardal oli kuus kaamerat ning selle ainus eesmärk oli Kuu pinna kaardistamine.